CELEX: 32004R2172
Language: da
Date: 2004-12-17 00:00:00
Title: Kommissionens forordning (EF) nr. 2172/2004 af 17. december 2004 om ændring af Europa-Parlamentets og Rådets forordning (EF) nr. 417/2002 om fremskyndet indfasning af krav om dobbeltskrogs- eller tilsvarende design for olietankskibe med enkeltskrogEØS-relevant tekst.

18.12.2004   
            
            
               DA
            
            
               Den Europæiske Unions Tidende
            
            
               L 371/26
            
         
      KOMMISSIONENS FORORDNING (EF) Nr. 2172/2004
   af 17. december 2004
   om ændring af Europa-Parlamentets og Rådets forordning (EF) nr. 417/2002 om fremskyndet indfasning af krav om dobbeltskrogs- eller tilsvarende design for olietankskibe med enkeltskrog
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 417/2002 af 18. februar 2002 om fremskyndet indfasning af krav om dobbeltskrogs- eller tilsvarende design for olietankskibe med enkeltskrog (1), særlig artikel 11, og
   ud fra følgende betragtninger:
   
               (1)
            
            
               Forordning (EF) nr. 417/2002 bygger på definitioner og standarder, som er opstillet i bilag I til den internationale konvention om forebyggelse af forurening fra skibe (»MARPOL-konventionen«).
            
         
               (2)
            
            
               Den 4. december 2003 vedtog Den Internationale Søfartsorganisations komité til beskyttelse af havmiljøet (MEPC) en række ændringer til MARPOL-konventionens bilag I. Disse ændringer træder i kraft den 5. april 2005.
            
         
               (3)
            
            
               Henvisningerne i forordning (EF) nr. 417/2002 til MARPOL-konventionens bilag I må ajourføres i overensstemmelse med disse ændringer.
            
         
               (4)
            
            
               Foranstaltningerne i denne forordning er i overensstemmelse med udtalelse fra Udvalget for Sikkerhed til Søs og Forebyggelse af Forurening fra Skibe —
            
         UDSTEDT FØLGENDE FORORDNING:
   Artikel 1
   Forordning (EF) nr. 417/2002 ændres således:
   
               1)
            
            
               I artikel 3 foretages følgende ændringer:
               
                           a)
                        
                        
                           I nr. 2) ændres henvisningen til »MEPC-resolution 94(46) af 27. april 2001, som træder i kraft den 1. september 2002« til en henvisning til »MEPC-resolution 111(50) af 4. december 2003, som træder i kraft den 4. april 2005«.
                        
                     
                           b)
                        
                        
                           I nr. 7) indsættes følgende sætning:
                           »olietankskibe af kategori 2 skal være forsynet med separate ballasttanke med beskyttende placering (SBT/PL)«.
                        
                     
                           c)
                        
                        
                           Nr. 10) affattes således:
                           
                                       »10)
                                    
                                    
                                       "dobbeltskroget olietankskib":
                                       
                                                   a)
                                                
                                                
                                                   et olietankskib på 5 000 t dødvægt eller derover, som opfylder kravene om dobbeltskrogs- eller tilsvarende design i regel 13F i bilag I til MARPOL 73/78 eller opfylder kravene i punkt 1(c) i den ændrede regel 13G i bilag I til MARPOL 73/78; eller
                                                
                                             
                                                   b)
                                                
                                                
                                                   et olietankskib på 600 t dødvægt eller derover, men under 5 000 t dødvægt, som er forsynet med dobbelte bundtanke eller rum, der opfylder bestemmelserne i regel 13F, punkt 7(a), i bilag I til MARPOL 73/78, og sidetanke eller rum, der er anbragt i overensstemmelse med regel 13F, punkt 3(a), og opfylder afstandskravene i regel 13F, punkt 7(b), i bilag I til MARPOL 73/78«.
                                                
                                             
                                 
                     
         
               2)
            
            
               I artikel 6 ændres henvisningen til »MEPC-resolution 94(46) af 27. april 2001« til en henvisning til »MEPC-resolution 94(46) af 27. april 2001 som ændret ved MEPC-resolution 99(48) af 11. oktober 2002 og MEPC-resolution 112(50) af 4. december 2003«.
            
         
               3)
            
            
               I artikel 11 ændres henvisningen til »MEPC-resolution 94(46) og 95(46)« til en henvisning til »MEPC-resolution 111(50) og MEPC-resolution 94(46) som ændret ved MEPC-resolution 99(48) og MEPC-resolution 112(50)«.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. december 2004.
      
         
            På Kommissionens vegne
         
         Jacques BARROT
         
         
            Næstformand
         
      
   
   
      (1)  EFT L 64 af 7.3.2002, s. 1. Senest ændret ved forordning (EF) nr. 1726/2003 (EUT L 249 af 1.10.2003, s. 1).